„Домашен социален патронаж”

Социална Дейност

„Домашен социален патронаж” - предоставя социални услуги по домовете, свързани с:

За ползване на услугите на

„Домашен Социален Патронаж”

кандидатът, или упълномощено от него лице подава Заявление по образец до директора на Общинско предприятие „Социални дейности”.

Към заявлението се прилагат:

1.Документ за самоличност /за справка/

2.Копие от експертно Решение на ТЕЛК, НЕЛК, ако има такова

3.Медицинска удостоверение от личен лекар по образец

4.Копие от документ, доказващ участие във войните, когато кандидатът е ветеран от войните, или военноинвалид

5.Медицинска удостоверение от Център за психично здраве или от лекар-психиатър

6.Удостоверение за настоящ адрес, когато постоянният адрес на лицето е извън територията на община Враца

7.Пълномощно за внасяне на документа (ако се подава от друг човек, не е нотариално заверено)

8.Депозит в размер на 60лв., съгласно Наредба за администриране на местни данъци и такси и цени на услуги на територията на община Враца

 Лицата ползващи услугата „диетично хранене” заплащат дневна такса в размер на реалната издръжка за един храноден.

Предпиятието приготвя и предоставя диетична храна за хора от община Враца със заболявания, на които са предписани диети № 1, № 5, № 7, № 9, № 10.

Потребителите представят направление от личен лекар за необходимостта от диетична храна пред Общинско предприятие „Социални дейности”.

На столуващите се предлага разнообразно меню, съобразено със съответната диета, като се дава право за избор. Менюто се състои от:

супа – 250 гр.

основно ястие 250 – 300 гр.

десерт - 100-200 гр.

Приготвянето на храната се извършва при спазване изискванията на „Сборник рецепти за диетично хранене“. Дейността се осъществява в стол №1 ул.Стоян Заимов №1, Стол №3 - сграда на община Враца и обект за раздаване на храна в Клуб на пенсионера на ул. „Ген. Леонов” №95. Хранителните продукти се доставят по заявка от фирми с договор за обществена поръчка.

УЧЕНИЧЕСКО СТОЛОВО ХРАНЕНЕ

Предприятието приготвя и доставя храна на учениците в учебните заведения на територията на община Враца и селата Тишевица, Баница и Девене. Храната се приготвя в три кухни-майки на територията на град Враца.

КАЧЕСТВО

При изпълнение на дейността ученическо столово хранене се спазват изискванията на Наредба № 20 от 20.01.2021 г. за специфичните изисквания към безопасността и качеството на храните, предлагани в детските заведения и училища, както и храни, предлагани при организиране на мероприятия за деца и ученици, Наредба №37/21.07.2009г. за здравословно хранене на учениците, както и други нормативни актове свързани с производството на готова кулинарна продукция. Хранителните продукти се доставят по заявка от фирми с договор за обществена поръчка.

ЗДРАВОСЛОВНО ХРАНЕНЕ

Здравословното хранене на учениците се постига чрез осигуряване на пълноценна и разнообразна храна, ежедневна консумация на зеленчуци и плодове, достатъчен прием на мляко, млечни продукти и други богати на белтък храни, консумацията на пълнозърнести храни, ограничаване приема на мазнини, захар и сол.

СЕДМИЧНИ МЕНЮТА

Храната в ученическите столове се предлага по предварително изготвени седмични менюта, разработени в съответствие с изискванията на Наредба № 37/2009г. Предлаганите храни в училищните столове, отговарят на изискванията за безопасност и качество, регламентирани в европейското и националното законодателство.

Стопанска Дейност

Предприятието приготвя и доставя храна на лежащо болни пациенти и дежурен персонал на КОЦ ЕООД – Враца и ЦКВЗ ЕООД – Враца. Предоставя храна и на потребителите на ДСХ „Зора“, на три Центъра за настаняване от семеен тип, на Център за временно настаняване, на Защитено жилище и Дневен център, както и на потребителите на ДЦДМУ „Зорница“ – Враца.

Общинско предприятие "Социални дейности" предоставя храна на потребители от общинска, областна администрация, други учредения и граждани в два обекта:

- ул. "Ст. Заимов" № 2, в сградата на дирекция "Бюро по труда" Враца и дирекция "Инспекция на труда" Враца

- ул. "Ст. Савов" № 6, в сградата на община Враца

Общинско предприятие „Социални дейности“ предоставя и кетъринг услуги на физически и юридически лица на територията на община Враца.